Эймант

**Эймант** (*Эймунд*, *Эймунт*, *Эйманд*, *Эмант*), **Аймонт** (*Аймунт*) — мужчынскае імя і вытворнае ад яго прозьвішча.

## Паходжаньне

Аймунд, Эймунд або Эймунт, пазьней Аймонт (Aimundus, Eymundr, Eimunt, Eymunt, Eymond, Eimond, Aimont, Aymont) — імя германскага паходжаньня. Іменная аснова  -эйх- (-эй-) (імёны ліцьвінаў Эйгерд, Эйгінт, Эйман; германскія імёны Eygerd, Eigint, Eimann) паходзіць ад гоцкага agi 'лязо, булат, меч', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Эймонт азначае «гарлівае лязо».

Адпаведнасьць імя Аймант германскаму імю Agimund (Ekkimunt) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — таксама сьцьвердзіў амэрыканскі лінгвіст Альфрэд Зэн.

У Прусіі бытавала імя Эймант: *Eymant* (1392, 1399 і 1409 гады).

У Польшчы ў 1647 годзе адзначалася прозьвішча Eymundo.

У Польшчы адзначаюцца прозьвішчы Эйманд (Ejmond), Эймант (Ejmont, Eymont, Eymontt) і Эймунт (Eymunt). 

Варыянты імя ў гістарычных крыніцах: *Eymunten dorfe* (Паведамленьні аб літоўскіх дарогах); *Eymund* (26 траўня 1390 году); *людеи наших чотыри службы у [[Жыжмары|Жижморском]] повете на имя Наруша Еимонтовича* (8 верасьня 1511 году); *Воитешко Еимонтович* (1536—1537 гады); *земяном повету ковенского… з роду Емонтовичов от Каплицы Андрею Матеевичу, Лукашу Амброжевичу, Петру Мицковичу, Миколаю а Лукашу Балтромеевичомъ* (15 верасьня 1568 году); *Янушко, Петръ а Воитех Еимонътовичы* (10 чэрвеня 1594 году); *Simon Eymuntowicz* (1602—1615 гады); *Stanisław Ejmontowicz* (1621 год); *Eymundo Casimirus Thomae* (1647 год); *Jozeph Eymont*, *Jozefch [s] Eymont* (20 кастрычніка 1655 году); *Eymuntowicz* (1671—1681 гады); *Mikołaj Ejmont*, *Bartłomiej Ejmont*, *Ród Eymuntów… Jan i Stanisław Eymontowie*, *Kazimierz Eymont*, *Jan Eymunt*, *Krzystof Eymont*, *Mateusz Eymont* (1690 год); *Casimirus Eymąt* (1702 год); *Tomasz Ejmunt… Piotr Ejmunt… Jerzy Ejmunt… Józef Ejmunt* (1784 год); *Józef Eymond* (1798 год); *pater Aegidius Eymontt* (27 красавіка 1809 году); *Marianna Eymontowicz* (1835 год).

## Носьбіты
* Эймунд — легендарны водца вікінгаў 
* Эймунд Хрынгсан ( да 1028) — нарвэскі конунг, які быў на службе ў князя Яраслава Мудрага ў час яго змаганьня за кіеўскі сталец; галоўны герой сагі «Пасма пра Эймунда»
* Эймант — літоўскі баярын з Калтынянаў, які ў 1390 годзе засьведчыў умову з Тэўтонскім ордэнам (відаць, таго ж году прывесіў пячаць з рускім надпісам «ПЕЧАТЬ ЕИМОНТОВА» да дакумэнту Вітаўта)
* Юшка Эймантавіч, Марцін, Петрык і Якуб Аймонтавічы — жыхары Жамойцкага староства, якія ўпамінаюцца ў 1538 годзе

Эйманты (Ejmont) гербу Ястрабец, Эймунтовічы (Ejmuntowicz) і Эймантовічы (Ejmontowicz) — літоўскія шляхецкія роды зь Віленскага і Троцкага паветаў.

Эйманты — літоўскі шляхецкі род зь Сьвянцянаў.

Эймунтовічы (Аймунтовічы) — літоўскі шляхецкі род.

Эймант (Ejmont) — прозьвішча, зафіксаванае ў XIX стагодзьдзі ў ваколіцах Сувалкаў.

На гістарычнай Вількаміршчыне існуе вёска Эймонцішкі.

## Глядзіце таксама
* Эйх
* Мунд

## Крыніцы

## Літаратура
* 

Катэгорыя:Мужчынскія імёны